На основу члана 8. Закона о буџету Републике Србије за 2025. годину („Службени гласник РС”, број 94/24) и члана 42. став 1. Закона о Влади („Службени гласник РС”, бр. 55/05, 71/05 - исправка, 101/07, 65/08, 16/11, 68/12 - УС, 72/12, 7/14 - УС, 44/14 и 30/18 - др. закон),

Влада доноси

УРЕДБУ

О ИЗМЕНИ УРЕДБЕ О УТВРЂИВАЊУ ПРОГРАМА ПОДРШКЕ РАЗВОЈУ ПОСЛОВНЕ ИНФРАСТРУКТУРЕ У 2025. ГОДИНИ

Члан 1.

У Уредби о утврђивању Програма подршке развоју пословне инфраструктуре у 2025. години („Службени гласник РС”, брoj 103/25), у Програму подршке развоју пословне инфраструктуре, у глави I.УВОДНЕ ОДРЕДБЕ, став 1. мења се и гласи:

„Законом о буџету Републике Србије за 2025. годину („Службени гласник РС”, број 94/24), у члану 8, на Разделу 21 - Министарство привреде, Програму 1510 - Привлачење инвестиција, Функцији 410 - Општи економски и комерцијални послови и послови по питању рада, Програмској активности 0003 - Улагања од посебног значаја, Економској класификацији 463 - Трансфери осталим нивоима власти, обезбеђена су средства у висини од 580.000.000,00 динара, док ће средства у висини од 570.000.000,00 динара бити обезбеђена у оквиру Програма 1505 - Регионални развој, Функције 411 - Општи економски и комерцијални послови, Пројекат 4004 - Подршка развоју пословне инфраструктуре, Економска класификација 463 - Трансфери осталим нивоима власти, у складу са чланом 61. став 14. и чланом 69. став 4. Закона о буџетском систему („Службени гласник РС”, бр. 54/09, 73/10, 101/10, 101/11, 93/12, 62/13, 63/13 - исправка, 108/13, 142/14, 68/15 - др. закон, 103/15, 99/16, 113/17, 95/18, 31/19, 72/19, 149/20, 118/21, 118/21 - др. закон, 138/22, 92/23 и 94/24), намењена за Програм подршке развоју пословне инфраструктуре у 2025. години (у даљем тексту: Програм).”.

Члан 2.

Ова уредба ступа на снагу наредног дана од дана објављивања у „Службеном гласнику Републике Србије”.

05 Број: 110-13456/2025

У Београду, 4. децембра 2025. године

В Л А Д А

ПРЕДСЕДНИК

проф. др Ђуро Мацут, с.р.